b'\n_START_ARTICLE_\nJaume Dom\xc3\xa8nech\n_START_SECTION_\nSeurajoukkueura\n_START_PARAGRAPH_\nKes\xc3\xa4ll\xc3\xa4 2013 Dom\xc3\xa8nech teki sopimuksen Valencian kanssa, jonka j\xc3\xa4lkeen h\xc3\xa4net siirrettiin seuran reservijoukkueeseen. Molemmilla pelaamillaan kausilla reservijoukkueessa h\xc3\xa4n toimi joukkueen ykk\xc3\xb6svahtina._NEWLINE_Kaudella 2015\xe2\x80\x932016 Dom\xc3\xa8nech nostettiin pysyv\xc3\xa4sti seuran edustusjoukkueeseen. Maalivahtiosastolla velloneen loukkaantumissuman vuoksi h\xc3\xa4n sai mahdollisuutensa avauskokoonpanossa 12. syyskuuta 2015 ottelussa Sporting Gij\xc3\xb3nia vastaan. H\xc3\xa4net palkittiin ottelun p\xc3\xa4\xc3\xa4tteeksi parhaan pelaajan palkinnolla. Seuraavana p\xc3\xa4iv\xc3\xa4n\xc3\xa4 h\xc3\xa4n solmi seuran kanssa uuden vuoteen 2018 asti ulottuvan sopimuksen.'